SKABELON
Naturen holder åbent hus på søndag i Melby Overdrev

Nordkystens Vandrelaug inviterer alle til naturvandring i Melby Overdrev søndag den 6. september i forbindelse med Naturens Uge. 

Snart lyder startskuddet til en hel uge i naturens tegn. I uge 36 er det Naturens Uge – Danmarks Naturfredningsforenings årlige mærkedage for oplevelser i naturen – og overalt i landet rykker børn og voksne udendørs for at deltage i forskellige naturarrangementer.

I Liseleje inviterer Nordkystens Vandrelaug til naturvandring i Melby Overdrev, hvor børnefamilier og andre interesserede kan komme med ud at opleve Sjællands største hede og blive klogere på, hvilke dyre- og plantearter der lever i det enestående område. Arrangementet begynder kl. 11, og rundes af med kaffe og kakao på parkeringspladsen.

Formålet med Naturens Uge er at åbne naturen for børn og voksne og inspirere dem til at komme mere ud i naturen. I Liseleje håber vandrelaugets forperson, Anne Hansen, at flere lokale børnefamilier vil få øjnene op for naturen langs Nordkysten.

– Naturen heroppe har så meget at byde på, og det er vores ansvar at give det videre til vores børn. Vi håber, at mange har lyst til at komme med os ud i Melby Overdrev, og vi er sikre på, at det bliver en rigtig hyggelig dag for både store og små, siger Anne Hansen.

Du kan læse meget mere om Naturens Uge på www.naturensuge.dk 

Tid og sted:
· Søndag den 6. september, klokken 11.00-12.30
· Mødested: Parkeringsplads v. Asserbro Kro (Nyvej 26, 3360 Liseleje)

Program:
· Kl. 11.00: Velkommen
· Kl. 11.05: Naturvandringen starter
· Kl. 12.15: Kaffe og kakao v. parkeringspladsen
· Kl. 12.30: Tak for i dag 

Faktaboks om Naturens Uge
· Naturens Uge er Danmarks Naturfredningsforenings årlige mærkedage for oplevelser i naturen. Formålet er at åbne naturen for børn og børnefamilier og inspirere dem til at bruge naturen endnu mere året rundt.
· I år afholdes Naturens Uge d. 31. august - 6. september (uge 36) med offentlige arrangementer i hele landet.
· På www.naturensuge.dk kan man læse mere om Naturens Uge. Her kan man også selv oprette et arrangement.

Kontaktinformation
Nordkystens Vandrelaug: Anne Hansen, e-mail, telefonnummer.





